**הרצאה ליום דרווין 2018**

**מקוף לאדם - רואים שדרווין צדק!**

**מרצה: צור אריאלי**

**תקציר:**

לפני 350 סיפר ניוטון לעולם שכדור הארץ נמשך לשמש בעזרת כוח מסתורי שאף אחד לא ראה ומיד כולם האמינו לו, 200 שנה לאחר מכן סיפר לואי פסטר לעולם שיש חיידקים שאיש לא ראה וכולם החלו לשטוף ידיים, ורק צ'ארלס דרווין המסכן שסיפר לעולם את אחד הסיפורים היפים שיש לספר, איש לא האמין לו, וכל זה כי דרווין העז לערער על מוסכמות הבסיס של ספר בראשית פרק א' ובפרט על יחודו של האדם בסיפור הבריאה. על כך נלחמו בו רבים מאז ועד היום.

ולכן נצא לעזרתו של דרווין וננסה לשכנע בעזרת אלפי העדויות שהצטברו ב-150 השנים האחרונות, שלאדם ולשימפנזה יש אב קדמון משותף.

נסקור את התהליך שהתחיל במזרח אפריקה לפני 7 מיליון שנה אשר גרם לקופי אדם (APE) להפוך להומו סאפיינס שלב אחר שלב, שלד אחר שלד. נדבר על מגוון נושאים, משינויי האקלים שהוו גורם ממריץ לתהליך, דרך הגורמים שדחפו אותנו, הומו סאפיינס, להראות כמו שאנו נראים ועד לסוגי ההומינידים (סוגי אדם) השונים, שרק עד לפני כמה עשרות אלפי שנים הסתובבו והתערבבו זה בזה. וכמובן ננסה להסביר למה רק אנחנו הגענו לקו הסיום?

**צור אריאלי** איש הייטק בן 47. גדל בבית של מדע ומחקר. מגיל צעיר התעניין בדרווין ותורת האבולוציה ועד היום הוא קורא ומתעדכן על כל ממצא ופרסום שמחזק ומחדש את אותו הרעיון המבריק והאלגנטי שהגה דרווין לפני 150 שנה.

צור מעביר הרצאות כבר 10 שנים במספר נושאים שכולם קשורים בצורה זו או אחרת לשאלה - איך אבולוציה השפיעה על חיי היומיום של חברות האדם בימנו?